Den Vest-Sjællandske Avis, 1819-02-20
Ved nu i Dag at aabne den første Forsamling af Stænder i mit Rige, seer jeg mig ved Maalet af et Ønske, som jeg i lang Tid har næret i mit Hierte. – Snart ere 2 Aartiender hengangne siden Forsynet kaldte mig til Baierns Throne. - Hvad jeg havde til Formaal ved mine første Handlinger, som Regent, ligge aabenbarede for Nationens Øine; men denne ædle og brave Nation vil ogsaa erindre sig Krigens rasende Storme, som dengang satte de mægtigste Hindringer i Veien for mine Hensigter, og havde forvoldet mine Stater de omfindtligste Opoffrelser. – Først efterat den almindelige Fred var vendt tilbage, og efterat alle Tydske Nationer vare blevne foreenede til et Forbund, kunde mine ældre reene Ønsker blive paa nye oplivede, og Haabet og Udførelsen af dem erholde en sikker Grundvold. – Det som Forbundsacten har forkyndet de Tydske, havde jeg allerede tilforn forberedet, og dette er nu udført ved Statsforfatnings-Documentet af 26de Mai 1818. - Jeg har erholdet den for mit Hierte dyrebare Overbeviisning, at dette Værk er bleven modtaget af Fædrenelandet med taknemmelige Velsignelser. - Jeg nyder i Dag det opløftende Øieblik, at see mig i Midten af Stænder, som det frie Ord af min faste Beslutning har fremkaldet, og som et tillidsfuldt Valg har stillet omkring min Throne; Mænd af ædle Stammer, af Fortienester i Forretningsfaaet, af lyse Jndsigter og sindig Friemodighed; i samme Grad aarvaagende over Thronens Hellighed, som over Hyttens Sikkerhed, men frie for den Fordærvelige Aand, som ikke seer paa det Heles Jnterresse, derimod giennemtrængte af det høie Kald, at være Regieringens redelige og fordomsfrie Hielpere i Fædrenelandets vigtigste Anliggender, og endelig samvittighedsfulde i at agte de Grændser for deres Virksomhed, som ere fastsatte ved Constitutionen. - Efter dette billede har jeg betragtet en Forsamlig af Stænder, som en Støtte for Thronen og en Velgierning for Folket. – Det staaer nu til Eder J Bairens Stænder, at give dette Billede Liv, men forglemmer ikke: at Udviklingen af en spæd Plante til en kraftfuld Stamme, og til at bære ædle Frugter, udkræver baade Pleie og Tid. Mine Herrer, jeg har givet mine Ministre Ordre til at forelægge Dem en Skildring af mit Riges indvortes Forfatning, af Statshuusholdningens Tilstand og nogle Udkast til magtpaaliggende Gienstænde for Lovgivningen. – De ville overalt faae Anledning til at bemærke en vedholdende Bestræbelse for at rykke stedse nærmere frem til det fælleds Formaal, Statens Vel, og tillige til at see hvorledes den Grundsætning er uforanderligen bleven fulgt, at forunde Agerdyrkningen, Haandteringerne, Handelen, Samvittigheden og Meningerne al den Friehed, Bevægelse og Udvikling, som kan bestaae med hver enkelt Borgers Rettigheder og det Heles Hensigt. – De have allerede havt Leilighed til at overbevise sig om Velgierningerne af de nye oplivede Commune Samfund, ved den Virksomhed, som overalt viser sig i de nye Magistraturer og ved den gode Aand, som har ledet Valgene til Stændernes Forsamling. – De ville med Tilfredshed betragte Resultaterne af den indvortes Statsbestyrelse. De ville erkiende de hellige Hensigter, som have ledet mig ved mine Bestræbelser for at tilveiebringe paa nye en fast kirkelig Orden, og at forskaffe de christelige Troesbekiendelser i mit Rige en fuldkommen Beroeligelse ved en lige Grad af Beskyttelse af deres Troe og kirkelige Eiendomme. Jngensteds, tør jeg sige Dem med ædel Selvfølelse, vil der møde Dem en billig Grund til Bekymring eller et fiendtligt Stof til Mistillid. De vil finde Rigets Forfatning beroe ligende i enhver Henseende, og ere Følgerne af den overordentlige Anstrængelse, som en lang Række af vigtige Aar forvoldte endnu følelige; hvile store Byrder endnu paa Staten, hvilke dog formindskes Aar for Aar, saa haaber jeg dog at det vil lykkes vore forenede Bestræbelser ved en usvækkelig Ligevægt i Statshuusholdningen, med Værdighed at vedligeholde mit Riges Rang, som er tilkæmpet med saamange Troppers Blod og troelig at opfylde enhver redelig indgaaet Forpligtelse. Deres egen Jnteresse vil opfordre Dem til at skiænke Opretholdelsen af Statscrediten en udmærket Deeltagelse. Saa virke da Himlens Velsignelse, som vi i Gaar have anraabt, mægtig paa Os, saa at den nærværende Forsamling kan tiene til et straalende Forbillede af Fædrenelandskierlighed og Enighed for de tilkommende, saa at jeg kan ønske mig selv og mine Efterkommere til Lykke med at jeg har befæstet den Baierske Stat ved en repræsentativ Forfatning. Denne Kongens Tale, som blev holdet med megen Værdighed, gjorde et stort Jndtryk paa Stændernes Forsamling; med Jubel blev Monarken modtaget, med lydelig Jubel vendte han tilbage til Slottet. Mødet var høist glimrende, og den Kongelige Familie var tilstæde derved. Paa Præsidenten Hr. v. Seufferts Forslag, besluttede de Deputeredes Kammer at overlevere Hs. Majestæt en Taksigelses-Addresse. Den 6te Februari forelæste Ministeren Greven af Turkhein, i begge Kammerne en Skildring af Kongerigets Tilstand; det første Kammer beskiæftiger sig med at nedsætte Commissioner; mange Bønskrifter ere allerede blevne indleverede.